Predpokladanou príčinou požiaru, ktorý dnes ráno spôsobil zdržanie na diaľnici D1 medzi Trnavou a Hlohovcom, je porucha kolesa.
Hasičom požiar ohlásili krátko po 9.00 h. Oheň pohltil náves kamióna na 52 kilometri diaľnice v smere z Trnavy do Hlohovca. V čase ich príchodu na miesto bola v plameňoch už asi polovica návesu.
"Počas likvidačných prác bolo miesto požiaru monitorované termokamerou. Predpokladanou príčinou požiaru bola technická porucha zadného kolesa návesu," informovala hovorkyňa hasičov Júlia Kedrová.
Zdroj: KR HaZZ Trnava